rejauldu/bengali-wikipedia huggingface dataset:
রাজগান মসজিদ () পাকিস্তানের খাইবার পাখতুনখোয়া প্রদেশের খানপুরে অবস্থিত একটি ঐতিহাসিক মসজিদ। এটি খানপুর বাঁধ জলাধারের উত্তর প্রান্তে অবস্থিত। এটি স্থানীয়ভাবে 'রাজন কি মসজিদ' (রাজাদের মসজিদ) নামে পরিচিত এবং সাধারণত ঈদের জামাত ছাড়া নির্জন থাকে। এটি ইসলামাবাদ থেকে ৫০.১ কিলোমিটার দূরে অবস্থিত। ইসলামাবাদ থেকে এই মসজিদে যেতে ৯০ মিনিট সময় লাগে।   ইতিহাস  প্রবীণ সংসদ সদস্য এবং উত্তর-পশ্চিম সীমান্ত প্রদেশ এর সাবেক মুখ্যমন্ত্রী রাজা সিকান্দার জামান খানের দাদা রাজা সুলতান জেহানদাদ খান ১৮৭২ সালে মসজিদটি নির্মাণ করেন। রাজা সুলতান এই মসজিদ ছাড়াও পুরাতন খানপুর গ্রামেরও প্রতিষ্ঠাতা ছিলেন, যা জলাধারের বর্তমান স্থানে একসময় বিদ্যমান ছিল।  ১৯৭০ এর দশক পর্যন্ত যখন খানপুর বাঁধ নির্মাণ শুরু হয় এবং কাছাকাছি অন্যান্য মসজিদ নির্মিত হচ্ছিলো তখন মসজিদটি এই এলাকায় ধর্মীয় কার্যকলাপের একমাত্র কেন্দ্র ছিল।   নির্মাণকাজ  এই মসজিদটি নির্মাণের জন্য দিল্লি থেকে ইসলামি শিল্পের স্থপতিদের আনা হয়। তারা প্রধান উপকরণ হিসাবে ইট এবং কালো পাথর ব্যবহার করে। তবে দরজা, আলমারি এবং ছাদের জন্য লীপা উপত্যকা থেকে কাঠ আমদানি করা হয়। ভবনটি ইসলামি স্থাপত্যশৈলী অনুসরণ করে নির্মাণ করা হয়। এতে চারটি মিনার রয়েছে (দুটি বড় এবং দুটি ছোট)। মসজিদটির কেন্দ্রে গম্বুজ আকৃতির একটি ছোট মিনার স্থাপন করা হয়। এছাড়াও এতে একটি বড় প্রার্থনা হল এবং একটি জীর্ণ ইটের চত্বর রয়েছে।  মসজিদে চারটি খিলানযুক্ত প্রবেশদ্বার এবং প্রধান ফটক রয়েছে। যেগুলো মুঘল সম্রাট শাহ জাহান দ্বারা ১৬৫০ থেকে ১৬৫৬ সালে নির্মিত দিল্লির জামে মসজিদের প্রতিলিপি হিসেবে তৈরি করা হয়।  সীমানা প্রাচীর নির্মাণে ব্যবহৃত কালো পাথরের উৎপত্তি নিয়ে কিছু বিতর্ক রয়েছে। কেউ কেউ বলে যে, এটি ভারত থেকে আমদানি করা হয় এবং অন্যরা দাবি করে, এটি নিকটবর্তী শহর তক্ষশীলা থেকে আসে।   ধারণক্ষমতা  এটি প্রায় ১০০০ উপাসকদের থাকার জন্য নির্মিত হয়। বর্তমানে, এটি পরিত্যক্ত অবস্থায় আছে। তবে, কখনো কখনো এই মসজিদে ঈদের নামাজ অনুষ্ঠিত হয়।   বর্তমান অবস্থা  মসজিদটি সাধারণত জুলাই থেকে সেপ্টেম্বর মাস পর্যন্ত পানি দ্বারা বেষ্টিত থাকে। এসময় খানপুর লেকেও পানি কানায় কানায় ভর্তি থাকে। এই স্যাঁতসেঁতে অবস্থা মসজিদের কাঠামোর জন্য অনুকূল নয়। উপরন্তু, খোদাই করা কাঠের দরজা চুরি হয়ে গেছে। ফলে, মাঝে মাঝে বিপথগামী প্রাণীরা মসজিদের ভিতরে প্রবেশ করে। মসজিদ সংলগ্ন কবরস্থানটি খুবই শোচনীয় অবস্থায় রয়েছে এবং অনেকগুলো নামফলক ধ্বংসসহ পুরোনো কবরে ছড়িয়ে ছিটিয়ে রয়েছে। স্থানীয় রাখালরা বর্ষার দিনে তাদের গবাদি পশুকে মসজিদের ভিতরে রাখে এবং গোবর, আবর্জনা দিয়ে পুরো এলাকা জুড়িয়ে দেয়। মসজিদে সরাসরি পানি সরবরাহের ব্যবস্থা নেই। তবে মসজিদ সংলগ্ন পানি সরবরাহের লাইন এবং স্নানকক্ষের ধ্বংসাবশেষ দেখা যায়। এছাড়া মসজিদ প্রাঙ্গন থেকে ইমামের বাড়ি দেখা যায়।   আরও দেখুন   পাকিস্তানের মসজিদের তালিকা   তথ্যসূত্র   বিষয়শ্রেণী:১৮৭২-এ ব্রিটিশ ভারতে প্রতিষ্ঠিত বিষয়শ্রেণী:হরিপুর জেলা বিষয়শ্রেণী:খাইবার পাখতুনখোয়ার মসজিদ বিষয়শ্রেণী:পাকিস্তানের মসজিদ বিষয়শ্রেণী:মুঘল মসজিদ বিষয়শ্রেণী:ইসলামি স্থাপত্য
বাদশাহো (ইংরেজি: Baadshaho) মিলন লুথরিয়া পরিচালিত একটি বলিউড সিনেমা। টি-সিরিজের ব্যানারে চলচ্চিত্রটি প্রযোজনা করছেন গুলশান কুমার, ভূষণ কুমার, কৃষাণ কুমার।   অভিনেতা   বাদশাহো চলচ্চিত্রটিতে অভিনয় করেছেন অজয় দেবগন, ইমরান হাশমী, এশ গুপ্তা, ইলিয়েনা ডি’ক্রুজ, বিদ্যুৎ জামওয়াল, সঞ্জয় মিশ্রা।   গল্প  ১৯৭৫ সালে ভারতের সাবেক প্রধানমন্ত্রী ইন্দিরা গান্ধীর শাসন আমলে জরুরি অবস্থার কিছু চিত্র তুলে ‌ধরা হয়েছে এই সিনেমায়। যাতে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এছাড়াও এতে আছে দাঙ্গা-হাঙ্গামা ও হতাশার মাঝে ভাগ্য পরিবর্তনের জন্য চেষ্টা করা এমন কিছু মানুষের গল্প। ১৯৭৫ সালে ভারতের জরুরি অবস্থা চলাকালীন সময়ের পটভূমিতে নির্মিত ‘বাদশাহো’তে ছয় ডাকাতের একটি সোনা বোঝাই ট্রাক ডাকাতির গল্প বলা হয়েছে। এতে অভিনয় করতে দেখা যাবে অজয় দেবগন, ইমরান হাশমি, বিদ্যুৎ জামওয়াল, এশা গুপ্ত, ইলিয়ালা ডি’ক্রুজ ও সঞ্জয় মিশ্রাকে। মিলন লুথরিয়া পরিচালিত এ ছবির পোস্টারে ডাকাত বেশে অজয় ও ইমরান হাশমিকে দেখে চমকে যাবেন সবাই।  ‘বাদশাহো’র প্রথম পোস্টারে মৃত অবস্থায় পড়ে থাকতে দেখা গেছে ডাকাতবেশী সঞ্জয় মিশ্রাকে। রক্তে ভেজা সাদা শার্ট ও চাবিভর্তি কালো কোটের পকেট দেখে সহজেই অনুমান করা যায় তার চরিত্রটি সম্পর্কে। অন্য দু’টি পোস্টারে হাতে গাদা বন্দুক ও মুখে রুমাল বাঁধা অজয় দেবগনকে দেখে ডাকাত দলের সর্দার বলেই মনে হবে। মুখভর্তি দাড়ি-গোঁফ, কপালে তিলক, মাথায় পাগড়ি ও হাতে ধরা বন্দুকে ‘ডার্টি পিকচার’খ্যাত ইমরান হাশমিকে দেখে পিলে চমকে যেতে পারে ভক্তদের!  ছবির পোস্টারে লেখা আছে, “১৯৭৫ সাল, জরুরি অবস্থা, ৯৬ ঘণ্টা, ৬০০ কিলোমিটার, একটি স্বর্ণ বোঝাই ট্রাক ও ছয় জন ডাকাত।” লেখা থেকেই অনুমান করে নেয়া যায় জমজমাট এক ডাকাতির গল্প নিয়েই আবর্তিত হয়েছে অ্যাকশন থ্রিলার ‘বাদশাহো’র ঘটনা।   শুভমুক্তি  ১ সেপ্টেম্বর’২০১৭ বাদশাহো চলচ্চিত্রটি মুক্তি পায়।   তথ্যসূত্র   বহিঃসংযোগ  বলিউড হাঙ্গামায় বাদশাহো  বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৭-এর চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:রাজস্থানের পটভূমিতে চলচ্চিত্র বিষয়শ্রেণী:টি-সিরিজের চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:২০১৭-এর অ্যাকশন থ্রিলার চলচ্চিত্র বিষয়শ্রেণী:ভারতীয় ডাকাতির চলচ্চিত্র
জয়দেব মুখোপাধ্যায় (মৃত্যুঃ ১৭ এপ্রিল, ১৯৯৫) একজন বাঙালি লেখক ও চৈতন্য গবেষক।   প্রাথমিক জীবন ডঃ জয়দেব মুখোপাধ্যায়ের জন্ম হয়েছিল বীরভূম জেলার বোলপুরে। তিনি সম্ভ্রান্ত পরিবারের সন্তান ছিলেন। তাঁর পিতা ও ঠাকুর্দা দুজনেই ছিলেন উচ্চপদস্থ রাজপুরুষ। জয়দেব প্রাচ্য দর্শনের উপর ডক্টরেট করেন এবং লেখার সূত্রে এশিয়ার অনেক দেশ পরিভ্রমণ করেন।  কর্মকাণ্ড জয়দেব মুখোপাধ্যায়ের শ্রেষ্ঠ কাজ চৈতন্যদেব মৃত্যু রহস্যের অনুসন্ধান। তিনি একাধিক ভাষা এবং প্রাচীন সাহিত্য, সংস্কৃত শাস্ত্রে সুপন্ডিত ছিলেন। তাঁর ক্ষ্যাপা খুঁজে ফেরে গ্রন্থটির দুটি খন্ড ও দারুব্রহ্ম রহস্য প্রকাশ হলে বাঙালি সাহিত্য জগতে পরিচিত হন তিনি। গবেষণা করতে গিয়ে তিনি সন্দেহ করেন চৈতন্যদেবের স্বাভাবিক মৃত্যু হয়নি, তাকে পুরীতে হত্যা করা হয় এবং তা ধামাচাপা দিতে কিংবদন্তীর সৃষ্টি করা হয়েছিল। এই বিষয়ে তার সাথে গবেষক নীহাররঞ্জন রায় সহমত প্রকাশ করে তাকে ১৯৭৬ সালে একটি পত্র দেন। চৈতন্যদেবের জীবন নিয়ে তাঁর রচিত কাঁহা গেলে তোমা পাই প্রথম খন্ড প্রকাশিত হয় ১৯৭৮ সালে। দ্বিতীয় খন্ড প্রকাশ হওয়ার পূর্বে তার রহস্যজনক মৃত্যু হয়েছিল।  মৃত্যু ১৯৯৫ সালের ১৭ এপ্রিল পুরীর স্বর্গোদ্বারের আনন্দময়ী মার আশ্রমে ডঃ জয়দেব মুখোপাধ্যায় ও তার মা বিমলা মুখোপাধ্যায়কে মৃত অবস্থায় পাওয়া যায়। তাঁদের অস্বাভাবিক মৃত্যু হত্যা না আত্মহত্যা তাই নিয়ে মতভেদ রয়েছে।  তথ্যসূত্র  বিষয়শ্রেণী:১৯৯৫-এ মৃত্যু বিষয়শ্রেণী:বাঙালি গবেষক বিষয়শ্রেণী:বাঙালি লেখক বিষয়শ্রেণী:বীরভূম জেলার ব্যক্তি
সাজ্জাদ কাদির বাংলাদেশের একজন খ্যাতিমান গণমাধ্যম ব্যক্তিত্ব,প্রামাণ্যচিত্র নির্মাতা,লেখক ও কলামিস্ট।তিনি ২০০৯ সাল থেকে বাংলাদেশ টেলিভিশনে কীর্তিমানের গল্পকথা অনুষ্ঠানের পরিকল্পক ও সঞ্চালক হিসেবে দায়িত্ব পালন করেছেন[1]।এছাড়া দৈনিক সমকাল,দৈনিক কালের কণ্ঠ,দৈনিক জনকণ্ঠসহ একাধিক জাতীয় দৈনিকে তিনি সমসাময়িক বিষয়ের উপর কলাম লিখেছেন। থাম্ব|সাজ্জাদ কাদির   জন্ম ও শিক্ষাজীবন  সাজ্জাদ কাদির ১৯৭৮ সালের ১১ই জুন জন্মগ্রহণ করেন।তিনি ১৯৯৩ সালে মাধ্যমিক এবং ১৯৯৫ সালে উচ্চমাধ্যমিক পরীক্ষায় কৃতিত্বের সাথে উত্তীর্ণ হন।১৯৯৬ সালে তিনি রাজশাহী বিশ্ববিদ্যালয়ে রাষ্ট্রবিজ্ঞানের ছাত্র হিসেবে ভর্তি হন[2]।ছোটবেলা থেকেই তিনি সাংস্কৃতিক কর্মকান্ডের সাথে গভীরভাবে যুক্ত ছিলেন।এর ধারাবাহিকতায় তিনি রাজশাহী বিশ্ববিদ্যালয়ের সাংস্কৃতিক জোটের সভাপতি হিসেবে নির্বাচিত হয়েছিলেন।২০০০ সালে তিনি স্নাতক (সম্মান) এবং ২০০১ সালে এমএ ডিগ্রি অর্জন করেন।   কর্মজীবন  সাজ্জাদ কাদির তাঁর কর্মজীবন একজন ব্যাংকার হিসেবে শুরু করলেও ২০০৯ সালে তিনি বাংলাদেশ টেলিভিশনের কীর্তিমান গল্পকথা অনুষ্ঠানের সঞ্চালক ও অনুষ্ঠান পরিকল্পক হিসেবে গণমাধ্যম জগতে প্রবেশ করেন।কীর্তিমানের গল্পকথা অনুষ্ঠানটি একটি পাক্ষিক অনুষ্ঠান,যার মাধ্যমে তিনি শত শত দেশবরেণ্য গুণীজন ও বুদ্ধিজীবীদের সাক্ষাৎকার গ্রহণ করেছেন।চিকিৎসক,বিজ্ঞানী,লেখক,গবেষক,ক্রীড়াবিদ,১৯৭১ সালের মুক্তিযুদ্ধে অংশগ্রহণকারী বীর মুক্তিযোদ্ধা এমনকি রাষ্ট্রপতির[3] সাক্ষাৎকারও তিনি গ্রহণ করেছেন।তিনি মনে করেন,জীবনকে না জানলে জীবন গড়ে তোলা যায় না।আর সে কারণেই মানুষের জীবনের বিচিত্র অভিজ্ঞতা ও বহুমুখী জ্ঞান তুলে ধরতে তিনি অনবরত কাজ করে চলেছেন।  বিটিভিতে নিয়মিত অনুষ্ঠানের পাশাপাশি সাজ্জাদ কাদির জনকণ্ঠ,সমকাল,কালের কণ্ঠ,সারাবাংলাসহ একাধিক জাতীয় দৈনিক ও অনলাইন নিউজ পর্টালে কলাম লিখে চলেছেন।তাঁর কলামগুলো বহুমুখী বিষয়কে কেন্দ্র করে লিখিত।যেমন-দেশের রাজনৈতিক অবস্থা,অর্থনীতি,শিক্ষাব্যবস্থা,সাম্প্রতিক বিভিন্ন সংকট এবং তা থেকে উত্তরণের উপায় ইত্যাদি।  সাম্প্রতিক সময়ে তিনি বাংলাদেশের রাজনৈতিক পরিস্থিতি বিশ্লেষণের মাধ্যমে আলোচনায় এসেছেন।তার ইউটিউব চ্যানেল Sazzad Kadir and The Legends[4] "কীর্তিমানের গল্পকথা" অনুষ্ঠানের সাক্ষাৎকারগুলোর একটি পূর্ণাঙ্গ আর্কাইভ হিসেবে যাত্রা শুরু করলেও বর্তমানে চ্যানেলটিতে সাজ্জাদ কাদির তাঁর ভাবনা এবং বহুমুখী রাজনৈতিক বিষয় নিয়ে তাঁর ভাবনা তুলে ধরেন।   ব্যক্তিগত জীবন  সাজ্জাদ কাদির ২০০৩ সালে নাজনীন সুলতানা দীপার সঙ্গে বিবাহ বন্ধনে আবদ্ধ হন।নাজনীন সুলতানা দীপাও বাংলাদেশ টেলিভিশনের একজন অনুষ্ঠান পরিকল্পক এবং বাংলাদেশ বেতারের একজন বাচিক শিল্পী।এই দম্পতির একজন পুত্র সন্তান রয়েছে যার নাম আদনান কাদির।আদনান কাদির বর্তমানে ঢাকা রেসিডেনসিয়াল মডেল কলেজের ছাত্র।
বাজৌর জেলা (, ) পাকিস্তানের খাইবার পাখতুনখোয়া প্রদেশের মালকান্দ বিভাগের একটি জেলা। ২০১৮ সাল পর্যন্ত, এটি কেন্দ্রীয়ভাবে প্রশাসিত উপজাতীয় অঞ্চলগুলির একটি সংস্থা ছিল, যেখানে খাইবার পাখতুনখোয়ার এফএটিএ এটিকে একত্রিত করে একটি জেলা হিসেবে গঠন করে। ২০১৭ সালের আদমশুমারীর হিসাব অনুসারে, জেলাটির জনসংখ্যা ছিল প্রায় ১,০৯৩,৬৮৪ জন এর মত। এটির সীমানা আফগানিস্তানের কুনার প্রদেশ থেকে ৫২ কিমি দুরত্বে অবস্থিত। এজেন্সি প্রশাসনের সদর দপ্তর বা রাজধানী খার শহরে অবস্থিত।   প্রশাসন বাজৌর জেলা বর্তমানে ৭টি তহসিল নিয়ে গঠিত হয়েছে:   বার চামার কান্দ তহসিল  বারাং তহসিল  খার বাজৌর তহসিল  লাও মামুন্দ তহসিল  ওয়ারা মামুন্দ তহসিল  নাওয়াগাই তহসিল  সালারজাই তহসিল  উতমান খেল তহসিল  তথ্যসূত্র  Profiles of Pakistan's Seven Tribal Agencies  আরোপণ  বিষয়শ্রেণী:খাইবার পাখতুনখোয়ার জেলা বিষয়শ্রেণী:বাজৌর জেলা
আরনালদো দা সিলভেইরা (, ; ৬ আগস্ট ১৮৯৪ – ২৪ জুন ১৯৮০; আরনালদো নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পাউলিস্তানো এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন।  আরনালদো ১৯১৪ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে ১৯১৯ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি ব্রাজিলের হয়ে সর্বমোট তিনটি দক্ষিণ আমেরিকান চ্যাম্পিয়নশিপে (১৯১৬, ১৯১৭ এবং ১৯১৯) অংশগ্রহণ করেছিলেন, যার মধ্যে ১৯১৯ সালে দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।   আন্তর্জাতিক ফুটবল  আরনালদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।   ব্যক্তিগত জীবন  আরনালদো দা সিলভেইরা ১৮৯৪ সালের ৬ই আগস্ট তারিখে ব্রাজিলের সান্তোসে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৮০ সালের ২৪শে জুন তারিখে, ব্রাজিলে ৮৫ বছর বয়সে তিনি মৃত্যুবরণ করেছেন।   পরিসংখ্যান   আন্তর্জাতিক   দল  সাল  ম্যাচ  গোল ব্রাজিল  ১৯১৪  ২  ০ ১৯১৬  ৪  ০ ১৯১৭  ৪  ০ ১৯১৯  ৪  ০ সর্বমোট  ১৪  ০   তথ্যসূত্র    বহিঃসংযোগ         বিষয়শ্রেণী:১৮৯৪-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:সাও পাওলো ফুটবল ক্লাবের খেলোয়াড় বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
নরসিংদী সরকারি পলিটেকনিক ইনস্টিটিউট বাংলাদেশের একটি নতুন কারিগরী শিক্ষাপ্রতিষ্ঠান। এই পলিটেকনিক ইনস্টিটিউটটি ২০০৬ সালে প্রতিষ্ঠিত হয়।    অবস্থান  এটি নরসিংদী সদরের পুলিশ লাইন্সের পাশে অবস্থিত এবং ঢাকা থেকে এর দূরত্ব ৪৮ কিলোমিটার।   ইতিহাস এটি ২০০৬ সালে প্রতিষ্ঠিত হয়। প্রথম বর্ষে মাত্র চারটি টেকনোলজি (সিভিল, কম্পিউটার, ফুড ও রেফ্রিজারেশন এন্ড এয়ারকন্ডিশনিং) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। বর্তমানে অত্র প্রতিষ্ঠানে চার বছর মেয়াদী এই কোর্সে ৫ টি টেকনোলজি চলমান রয়েছে। ইলেকট্রিক্যাল নতুন যুক্ত হয় ২০১৬ সালে।   ক্যাম্পাস  মূল ক্যাম্পাসে পাঁচতলা বিশিষ্ট দুইটি ভবন অফিস, লাইব্রেরী, আধুনিক যন্ত্রপাতি সমৃদ্ধ দুইটি ওয়ার্কশপ ভবন এবং একটি ৫০০ জন ধারণ ক্ষমতা সম্পন্ন অডিটোরিয়াম। এছাড়া মূল ভবনের সামনে রয়েছে শহীদ মিনার। রয়েছে মনোরোম পরিবেশ।    টেকনোলজি এবং আসনসংখ্যা (উভয় শিফটে)  একাডেমিক টেকনোলজিসমূহের মধ্যে রয়েছে:  সিভিল - ২০০  কম্পিউটার - ১০০  রেফ্রিজারেশন এন্ড এয়ার কন্ডিশনিং(আর.এ.সি) - ১০০  ফুড টেকনোলজি - ১০০  ইলেকট্রিক্যাল - ১০০   একনজরে অধ্যাপক তালিকা  সুশীল কুমার পাল   সাবেরা সুলতানা   মো: ফরহাদ হোসেন চৌধুরী  মো: রেজাউল করিম  নীহার রঞ্জন দাস   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:ঢাকা বিভাগের পলিটেকনিক ইনস্টিটিউট বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নরসিংদী জেলার শিক্ষাপ্রতিষ্ঠান
ইউকে র‍্যাপিড টেস্ট কনসোর্টিয়াম (সংক্ষেপে ইউকে-আরটিসি) হলো যুক্তরাজ্যে কোভিড-১৯-এর পার্শ্বিক প্রবাহ ত্বরিত পরীক্ষা পরিচালনার জন্য গঠিত একটি শিল্পগোষ্ঠী। ত্বরিত পরীক্ষা (র‍্যাপিড টেস্ট) প্রযুক্তি হলো কোভিড-১৯-এর এক ধরনের নিশ্চায়ক পরীক্ষা। বিদ্যমান পিসিআর প্রভৃতি প্রযুক্তির চেয়ে বেশি সুবিধাজনক কোভিড-১৯ পরীক্ষার প্রযুক্তি উদ্ভাবনে যুক্তরাজ্য সরকারের বিনিয়োগের ফলে মূলত এই প্রযুক্তি উদ্ভাবিত হয়। অ্যাবিংডন হেলথ, বিবিআই সলিউশনস, সিআইজিএ হেলথকেয়ার, ওমেগা ডায়াগনস্টিকস ও অক্সফোর্ড বিশ্ববিদ্যালয় এর সদস্য।  ২০২০ সালে কনসোর্টিয়াম যুক্তরাজ্য সরকারের দ্রুত পরীক্ষণ দ্রবণের চাহিদা পূরণের জন্য এবিসি-১৯ দ্রুত অ্যান্টিজেন পরীক্ষা উদ্ভাবন করে। ২০২০ সালেএ অক্টোবরে সরকার কনসোর্টিয়ামের ১ মিলিয়ন দ্রুত পরীক্ষণ কিটের ক্রয়াদেশ দেয়।   বিতরণ  সিআইজিএ হেলথকেয়ার এর মজুদ ও বিতরণের দায়িত্বে রয়েছে। সম্প্রতি এফডিএর অনুমোদন পাওয়ার পর এটি বিতরণের অনুমতিও পেয়েছে।   তথ্যসূত্র   বিষয়শ্রেণী:২০২০-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যে কোভিড-১৯ বৈশ্বিক মহামারি বিষয়শ্রেণী:কোভিড-১৯ পরীক্ষা বিষয়শ্রেণী:যুক্তরাজ্যের কনসোর্টিয়াম বিষয়শ্রেণী:কোভিড-১৯ এর বৈশ্বিক মহামারির প্রতি যুক্তরাজ্যের প্রতিক্রিয়া
মারিয়াম উম্মে ঈসা মসজিদ () বা মেরি, যিশুর মা মসজিদ হচ্ছে সংযুক্ত আরব আমিরাতের রাজধানী আবুধাবি শহরের কেন্দ্রের নিকটে আল মুশরিফে অবস্থিত একটি মসজিদ। এটি ১৯৮৯ সালে আবুধাবির রাজপুত্র মোহাম্মদ বিন জায়েদ আল নাহিয়ানের নামে মোহাম্মদ বিন জায়েদ মসজিদ হিসাবে নির্মিত হয়। ২০১৭ সালের ১৪ জুন  শেখ মোহাম্মদ বিন জায়েদ আল নাহিয়ান মসজিদটির নাম "মরিয়ম উম্মে ঈসা মসজিদ" রাখেন। সংযুক্ত আরব আমিরাতের ধর্মগুলোর মধ্যে সহাবস্থান মূল্যবোধের উদাহরণ হিসাবে এই উদ্যোগটি করা হয়।Emirates News Agency : „Mariam Umm Eisa Mosque initiative embodies co-existence, tolerance in UAE”; by Mohammed bin Ham   আরও দেখুন   সংযুক্ত আরব আমিরাতে ইসলাম  সংযুক্ত আরব আমিরাতের মসজিদের তালিকা   তথ্যসূত্র   বিষয়শ্রেণী:আবুধাবির দর্শক আকর্ষণ বিষয়শ্রেণী:আবুধাবির মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:সংযুক্ত আরব আমিরাতের মসজিদ
thumb|কলোরাডো মালভূমি right|thumb|দক্ষিণ আমেরিকার মঁ রোরাইমা মালভূমি সমুদ্রপৃষ্ঠ থেকে প্রায় ৩০০ – ৬০০ মিটার উঁচুতে অবস্থিত, উপরিভাগ প্রায় সমতল বা তরঙ্গায়িত এবং চারিদিক খাড়া ঢালযুক্ত বিস্তৃত ভূমিকে মালভূমি বলে।  যেহেতু মালভূমি দেখতে অনেকটা টেবিলের মতো অর্থাৎ এর ওপরটা প্রায় সমতল এবং চারিদিক খাড়া ঢালযুক্ত, সেইজন্য মালভূমির অপর নাম টেবিলল্যান্ড। যেমনঃ তিব্বতের মালভূমি, ছোটোনাগপুরের মালভূমি প্রভৃতি। সংযোগ=https://en.wikipedia.org/wiki/File:Himalaya_85.30820E_32.11063N.jpg|থাম্ব|তিব্বতের মালভূমি   প্রকারভেদ  মালভূমিগুলি তাদের আশেপাশের পরিবেশ এবং উৎপত্তি অনুসারে চার ভাগে ভাগ করা যায়।   পর্বত বেষ্টিত মালভূমিঃ ভু-আলোড়নের ফলে ভঙ্গিল পর্বত (উঁচু-নিচু ভাজ বিশিষ্ট পর্বত) সৃষ্টি হওয়ার সময় দুটি সমান্তরাল পর্বতশ্রেনীর মাঝখানের স্থান পার্শ্বচাপের উচু হয়ে এই প্রকার মালভূমির সৃষ্টি করে। চারিদিক পর্বত দ্বারা বেষ্টিত থাকায় এর নাম পর্বত বেষ্টিত মালভুমি। যেমনঃ তিব্বতের মালভুমি, ইরানের মালভুমি প্রভৃতি।  ব্যবচ্ছিন্ন মালভূমিঃ নদী, বায়ু, হিমবাহ প্রভৃতি প্রাকৃতিক শক্তির মাধ্যমে প্রাচীন পর্বত অঞ্চল ধীরে ধীরে ক্ষয়প্রাপ্ত হয় এবং উচ্চতা হ্রাস পায়। এরপর ওই মালভূমির ওপর দিয়ে নদনদী ও তার শাখা প্রশাখা প্রবাহিত হলে এদের উপত্যকা বরাবর মালভূমিটি ছোটো ছোটো অংশে বিভক্ত হয়ে পড়ে। এইভাবে কোনো বিস্তৃত মালভূমি অঞ্চল নদী উপত্যকা দ্বারা বিচ্ছিন্ন হয়ে ব্যবচ্ছিন্ন মালভূমির সৃষ্টি করে। যেমনঃ ছোটোনাগপুরের মালভূমি।  লাভাগঠিত মালভূমি: অনেক সময় ভূগর্ভস্থ ম্যাগমা ভূত্বকের কোনো ফাটল বা দুর্বল অংশের মধ্য দিয়ে নির্গত হয়ে ভূপৃষ্ঠে লাভা রুপে স্তরে স্তরে সঞ্চিত হয়। দীর্ঘ দিন ধরে এই সঞ্চিত লাভা ঠান্ডা ও কঠিন হয়ে লাভা মালভূমির সৃষ্টি করে। যেমনঃ ভারতের দাক্ষিনাত্য মালভূমি।   মালভূমির আকার ও আকৃতি  উচ্চতা ছাড়াও মালভূমির অন্য যেসব উল্লেখযোগ্য বৈশিষ্ট্য রয়েছে সেগুলো হলো—  ক) মালভূমি এক বিস্তীর্ণ উচ্চভূমি।  খ) এর উপরিভাগ প্রায় সমতল বা কিছুটা তরঙ্গায়িত।  গ) চারদিকে ঢাল বেশ বড়।  ঘ) মালভূমিকে টেবিললান্ড বলে৷   আরও দেখুন  সমভূমি  পর্বত   তথ্যসূত্র   বিষয়শ্রেণী:ভূগোল বিষয়শ্রেণী:ঢাল ভূমিরূপ বিষয়শ্রেণী:মালভূমি
হরিশ চন্দ্র মিত্র (জন্ম ১৮৩৭ বা ১৮৩৮ - মৃত্যু ৪ এপ্রিল ১৮৭২) উনিশ শতকের দ্বিতীয়ার্ধের একজন সাংবাদিক, লেখক ও কবি। তিনি ঢাকা থেকে প্রথম বাংলা পত্রিকা কবিতা কৌমুদি প্রকাশ করেছিলেন। ১৮৬২ সালে বিধবাবিবাহ বিষয়ক তার একটি নাটক হচ্ছে ম্যাও ধরবে কে?শ্রী সুহাস চট্টোপাধ্যায় সম্পাদিত, মার্কসবাদ ও নন্দনতত্ত্ব, পশ্চিমবঙ্গ রাজ্য পুস্তক পর্ষদ, নভেম্বর, ১৯৯০, পৃষ্ঠা-১৪০ এবং ১৮৬৩ সালে বিধবাবিবাহ বিষয়ক তার অপর গ্রন্থের নাম হচ্ছে বিধবা বঙ্গাঙ্গনা।স্বপন বসু, বাংলায় নবচেতনার ইতিহাস, পুস্তক বিপণি, কলকাতা, ডিসেম্বর, ১৯৮৫, পৃষ্ঠা-২৮০।  অবদান হরিশ চন্দ্র মিত্র ঢাকায় সমাজ-সংস্কারের লক্ষ্যে, বিধবা বিবাহ প্রবর্তনের পক্ষে এবং বহুবিবাহ, পণপ্রথা ও যৌতুক প্রথার বিরুদ্ধে আন্দোলন গড়ে তুলেছিলেন। তিনি তার লেখায়, নাটকে, কবিতায় সামাজিক অগ্রগতির দিকচিহ্ন নির্দেশ করে গেছেন।সন্তোষ গুপ্ত, অনালোকে আলোকস্তম্ভ, সময় প্রকাশন, ঢাকা; প্রথম প্রকাশঃ বইমেলা ২০০২; পৃষ্ঠা-৯৩-৯৬। তার কবিতা কৌমুদির মোট ১২টি সংস্করণ প্রকাশিত হয়েছিল। এর মধ্যে তিনটি সংস্করণের মুদ্রণ সংখ্যা জানা গেছে ৯০০০ কপি। বাকি ৯টি সংস্করণের মুদ্রণ সংখ্যা গড়ে আনুমানিক ২০০০ করে ধরলে ১৮,০০০ কপি হয়। অর্থাৎ ১২টি সংস্করণে প্রকাশিত হয়েছিল ২৭,০০০ কপি।মুনতাসীর মামুন, ঢাকার হারিয়ে যাওয়া বইয়ের খোঁজে, অনন্যা, ঢাকা, ফেব্রুয়ারি, ২০০৬, পৃষ্ঠা-১০৮। তার লেখা একটি কবিতার বিখ্যাত চারটি লাইন হচ্ছে:-  মহামূল্য পরিচ্ছদ রতন ভূষণ  নরের মহত্ত্ব নারে করিতে বর্ধন।  জ্ঞান-পরিচ্ছদ আর ধর্ম-অলঙ্কার,  করে মানুষের মহত্ত্ব বিস্তার।  প্রকাশিত গ্রন্থ  হাস্যরসতরঙ্গিণী  ম্যাও ধরবে কে  ঘর থাকতে বাবুই ভেজে  কৌতুক শতক  সরল পাঠ  আদর্শ শ্রেণী  বীরবাক্যাবলী  জয়দ্রথবধ বৃত্তান্ত  কীচকবধ কাব্য  আগমনী  হতভাগ্য শিক্ষক  নির্বাসিতা সীতা  বঙ্গবালা   বিধবা বঙ্গাঙগনা প্রভৃতি।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৫৩  তথ্যসূত্র  বিষয়শ্রেণী:১৮৭২-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি সমাজ সংস্কারক বিষয়শ্রেণী:বাঙালি লেখক বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:ঢাকা জেলার ব্যক্তি বিষয়শ্রেণী:১৯শ শতাব্দীর বাঙালি কবি বিষয়শ্রেণী:বাঙালি পুরুষ কবি বিষয়শ্রেণী:১৮৩৭-এ জন্ম বিষয়শ্রেণী:ব্রিটিশ ভারতের নাট্যকার বিষয়শ্রেণী:ব্রিটিশ ভারতের সাংবাদিক
জ্যোতিরিন্দ্র নন্দী মেট্রো স্টেশন হল ভারতের কলকাতার পূর্ব অঞ্চলের  মুকুন্দপুর এলাকাতে কলকাতা মেট্রোর লাইন ৬-এর একটি স্টেশন। লেখক জ্যোতিরিন্দ্র নন্দীর সম্মানে এই স্টেশনটির নামকরণ করা হয়। স্টেশনটি উত্তলিত ভাবে ইস্টার্ন মেট্রোপলিটন বাইপাস উপরে অবস্থিত।   অবস্থান  এই স্টেশনটি মুকুন্দপুর এলাকাতে অবস্থিত। স্টেশনের ভৌগোলিক অবস্থান হল  ।স্টেশনটির পূর্ববর্তী স্টেশন হল ১.৪ কিলোমিটার দূরে অবস্থিত সত্যজিৎ রায় মেট্রো স্টেশন এবং পরবর্তী স্টেশন হল ১.১ কিলোমিটার দূরে অবস্থিত কবি সুকান্ত মেট্রো স্টেশন।  ইতিহাস  ২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং  নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের  অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।  স্টেশন গঠন কলকাতা মেট্রোর লাইন ৬-এর অন্তর্গত জ্যোতিরিন্দ্র নন্দী মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বাম খুলবে দক্ষিণদিকগামীদিকে →সত্যজিৎ রায়→ → উত্তরদিকগামী →দিকে ← কবি সুকান্ত← ←পার্শ্ব প্ল্যাটফর্ম নং ২, দরজা বাম খুলবেএল২  পরিকাঠামো  স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে।   বিদ্যুৎ ও  সংকেত ব্যবস্থা  কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।  যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।  পরিষেবা  কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।   সংযোগ   তথ্যসূত্র  বহিঃসংযোগ  বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন
কৃষ্ণ নামে যে ব্যক্তি, অবস্থান, অবকাঠামো বোঝানো হতে পারে:   কৃষ্ণ- হিন্দু ধর্মানুসারীদের আরাধ্য বিশিষ্ট একজন দেবতা।  কৃষ্ণ বিবর- কালো গহ্বরের বিবরণ।  কৃষ্ণ সাগর  কৃষ্ণা জেলা  কৃষ্ণনগর দক্ষিণ বিধানসভা কেন্দ্র-পশ্চিমবঙ্গ বিধানসভা কেন্দ্র।  কৃষ্ণনগর উত্তর বিধানসভা কেন্দ্র-পশ্চিমবঙ্গ বিধানসভা কেন্দ্র  কৃষ্ণনগর  কৃষ্ণচূড়া- উদ্ভিদের প্রজাতি  কৃষ্ণদেবরায়া দন্তচিকিৎসা মহাবিদ্যালয় ও চিকিৎসালয়  কৃষ্ণাপত্তনাম বন্দর- কৃষ্ণাপত্তনাম বন্দর হল অন্ধ্রপ্রদেশ রাজ্যের নেল্লোর জেলার একটি গভীর জলের বেসরকারি বন্দর।  কৃষ্ণনগর সদর মহকুমা- পশ্চিমবঙ্গের নদিয়া জেলার একটি মহকুমা  কৃষ্ণোপনিষদ্‌  কৃষ্ণবস্তু  কৃষ্ণা নদী  কৃষ্ণকুমারী   তথ্যসূত্র
__NOTOC__ ৬৬৮ গ্রেগরীয় বর্ষপঞ্জীর একটি অধিবর্ষ।   ঘটনাবলী    ২য় চিল্ডেরিক (Childeric II) ৩য় ক্লোটাইর (Clotaire III) এর স্থলে ফ্র্যাংক জাতির রাজা হন।  সেপ্টেম্বর ১৫ — পূর্ব রোম সাম্রাজ্যের সম্রাট ২য় কন্সট্যান্স (Constans II) ইতালির সিরাকিউজে নিজ প্রাসাদের গোসলখানায় আততায়ীর হাতে নিহত হন।  ২য় কন্সট্যান্সের পুত্র সন্তানদের অনুপস্থিতিতে মেজেজিউস Mezezius কে সেনাবাহিনী সম্রাট ঘোষণা করে।  কন্সট্যান্সের পুত্র ৪র্থ কন্সট্যান্টাইন (Constantine IV) বাইজেন্টাইন সাম্রাজ্যের সম্রাট পদে অভিষিক্ত হন। তিনি মেজেজিউসকে হত্যা করার জন্য অভিযান চালান।  আরব বাহিনী আফ্রিকার গারামান্তেস জয় করে।  চৈনিক ট্যাং রাজ্য ও সিল্লা রাজ্যের যৌথ অভিযানে প্রাচীন কোরীয় রাজ্য গগুরেও (Goguryeo) পরাস্ত হয়।   জন্ম    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর    মৃত্যু    জানুয়ারি-মার্চ    এপ্রিল-জুন    জুলাই-সেপ্টেম্বর    অক্টোবর-ডিসেম্বর   বিষয়শ্রেণী:৬৬৮
বিষয়শ্রেণী:উইকিপিডিয়া অনুরোধ  অনুরোধকৃত নিবন্ধ : মেহেজাবিন চৌধুরী   লক্ষ্যকৃত পুনর্নির্দেশ:  কারণ: বাংলাদেশের জনপ্রিয় অভিনেত্রী  উৎস (যদি প্রযোজ্য হয়):   -শাকিল  হোসেন আলাপ ০৩:২২, ১৯ জানুয়ারি ২০২১ (ইউটিসি)   অনুরোধকৃত পুনর্নির্দেশ:  ইংরেজি ভাষার উচ্চারণের নিয়ম    লক্ষ্যকৃত পুনর্নির্দেশ:   কারণ:  উৎস (যদি প্রযোজ্য হয়):  Mohammad Gias Uddin1 (আলাপ) ০৬:২৩, ১ জুলাই ২০২২ (ইউটিসি)  @Mohammad Gias Uddin1 সুধী, কোন নিবন্ধে পুননির্দেশ করতে হবে সেটা অনুরোধে উল্লেখ করুন। —শাকিল (আলাপ · অবদান) ০৬:২৯, ১ জুলাই ২০২২ (ইউটিসি)  20px Declined. We cannot accept empty submissions. R1F4T   আলাপ ০৮:১৫, ১৬ নভেম্বর ২০২৪ (ইউটিসি)   অনুরোধকৃত পুনর্নির্দেশ: ইউনিকোন্ট   লক্ষ্যকৃত পুনর্নির্দেশ: আমরফিয়া কারণ: বিকল্প নাম উৎস (যদি প্রযোজ্য হয়): নিবন্ধে উল্লেখ রয়েছে। এসবিবি১৪১৩ (আলাপ • অবদান) ০৫:৫৪, ৮ ফেব্রুয়ারি ২০২৫ (ইউটিসি)
নটর ডেম কলেজ স্কুল () কানাডার অন্টারিওতে অবস্থিত একটি মাধ্যমিক শিক্ষাপ্রতিষ্ঠান, যেখানে নবম থেকে দ্বাদশ গ্রেড পর্যন্ত অধ্যায়নের ব্যবস্থা রয়েছে। ১৯৪৮ সালে পবিত্র ক্রুশ সন্ন্যাস সংঘ নামক একটি রোমান ক্যাথলিক সন্ন্যাস সংঘের ধর্মযাজকদের দ্বারা এটি প্রতিষ্ঠিত হয়। শুরুতে প্রতিষ্ঠানটি শিক্ষার্থীদের কাছ থেকে আদায়কৃত টিউশন ফি'র অর্থে পরিচালিত হলেও বর্তমানে এটি জনগণের অর্থে পরিচালিত হয়। এটি নিয়াগারা অঞ্চলের বৃহত্তম মাধ্যমিক বিদ্যালয়, যাতে বর্তমানে ১২৪৩ জন শিক্ষার্থী অধ্যায়নরত আছে। ওয়েল্যান্ড এবং পেলহাম অঞ্চলের এনসিডিএসবি অধিভুক্ত এলিমেন্টারি স্কুলগুলো নটর ডেমের অধীনস্থ স্কুল হিসেবে বিবেচিত হয়।http://www.niagaracatholic.ca/schools/elementary-schools/   তথ্যসূত্র   বিষয়শ্রেণী:১৯৪৮-এ প্রতিষ্ঠিত বিষয়শ্রেণী:কানাডার শিক্ষাব্যবস্থা বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:খ্রিস্টান শিক্ষাপ্রতিষ্ঠান বিষয়শ্রেণী:মেরির নামে নামকৃত শিক্ষাপ্রতিষ্ঠান